Tim Noakes verwelkom uitspraak | Netwerk24
Deur Jana Breytenbach 21 April 2017 12:57
Prof. Tim Noakes, wat Vrydag deur 'n onafhanklike paneel van die Raad op Gesondheidsberoepe van Suid-Afrika (RGBSA) onskuldig bevind is op aanklagte van wangedrag, het die uitspraak verwelkom.
Hy het sy vrou, Marilyn, in 'n verklaring bedank vir haar "vreeslose ondersteuning," en gesê hy sou nooit die afgelope vyf jaar se herhaalde openbare veroordeling deur kollegas wat van beter moes geweet het, sonder haar kon trotseer nie.